
Mór Városi Önkormányzat Közbeszerzési Szabályzatának módosítása tárgyában

Mór Városi Önkormányzat Képviselő-testülete a 17/2016. (I.27.) Kt. határozatával jóváhagyott, és 349/2017. (XI.29.), 284/2018. (VIII. 29.), 108/2019. (III.27.), 216/2021. (IV.30.), 327/2022. (IX.28.), 384/2023. (XI.29.), 145/2024. (IV.24.) és 118/2025.(III.26.) határozataival módosított Közbeszerzési Szabályzatát (a továbbiakban: Szabályzat) 2026. június 25-i hatállyal az alábbiak szerint módosítja:

1.  A Szabályzat I. fejezet I.5./ alpontjában a „Kbt. 25.§ (6)” bekezdésére történő hivatkozás helyébe a „Kbt. 25. § (2)” szövegrész lép.

2.) A Szabályzat V. fejezete V.1./ pontjában a „nettó 2 millió Ft becsült értéket el nem érő” szövegrész helyébe a „bruttó 2 540 000,- Ft becsült értéket meg nem haladó” szövegrész lép.

3.) A Szabályzat V. fejezete az alábbi V.1.a./ ponttal egészül ki:

„V.1.a./ A bruttó 2 540 000,- Ft becsült értéket meghaladó értékű, de a bruttó 6 350 000,- Ft értékhatárt meg nem haladó értékű (köz)beszerzések esetén a bírálóbizottság feladatait a közbeszerzési előkészítő munkacsoport látja el, a Polgármester pedig az ajánlatkérő önkormányzat nevében eljárva dönt a (köz)beszerzési eljárás megindításáról, meghatározza az egyes beszerzések pénzügyi fedezetét, dönt az eljárás fajtájáról, valamint meghatározza az ajánlattételre felhívandó gazdasági szereplőket, jóváhagyja a felhívás és a (köz)beszerzési dokumentumok esetleges módosítását, és meghozza az eljárást lezáró (illetve adott esetben a közbenső) döntést.”


4.) A Szabályzat V. fejezetének V.2./ pontjában a „nettó 2 millió Ft becsült értéket elérő, vagy meghaladó” szövegrész helyébe a „bruttó 6 350 000, -Ft becsült értéket meghaladó”, a „nettó 20 millió Ft” szövegrész helyébe pedig a „bruttó 12 700 000, -Ft” szövegrész lép.

5.) A Szabályzat V. fejezetének V.3./ pontjában a „nettó 20 millió Ft” szövegrész helyébe a „bruttó 12 700 000,- Ft” szövegrész lép.

6.) A Szabályzat VI. fejezete VI.1./ pontjában a „nettó 20 millió Ft” szövegrész helyébe a „bruttó 12 700 000, -Ft” szövegrész lép.

7.) A Szabályzat VI. fejezete VI.2./ pontja francia bekezdéseit megelőzően az alábbi rendelkezést tartalmazó francia bekezdéssel egészül ki:

„- a bruttó 2 540 000,- Ft becsült értéket meghaladó értékű, de a bruttó 6 350 000,- Ft értékhatárt meg nem haladó értékű (köz)beszerzések esetén az ajánlatkérő önkormányzat nevében eljárva dönt a (köz)beszerzési eljárás megindításáról, meghatározza az egyes beszerzések pénzügyi fedezetét, dönt az eljárás fajtájáról, valamint meghatározza az ajánlattételre felhívandó gazdasági szereplőket, jóváhagyja a felhívás és a (köz)beszerzési dokumentumok esetleges módosítását, és meghozza az eljárást lezáró (illetve adott esetben a közbenső) döntést,”

8.) A Szabályzat VI. fejezete VI.3./ pontjában a „nettó 2 millió Ft értékhatárt el nem érő” szövegrész helyébe a „bruttó 2 540 000,- Ft értékhatárt meg nem haladó szövegrész lép.

9.) A Szabályzat VI. fejezete VI.4./ pontjának első francia bekezdésében a „nettó 2 millió Ft összegű értékhatárt elérő, vagy meghaladó” szövegrész helyébe a „bruttó 6 350 000,- Ft összegű értékhatárt meghaladó”, a „nettó 20 millió Ft” szövegrész helyébe a „bruttó 12 700 000,- Ft”, szövegrész lép. A VI.4./ pont második francia bekezdése hatályon kívül helyezésre kerül.

10.) A Szabályzat VI. fejezete VI.6./ pontjában a „nettó 20 millió Ft” szövegrészek helyébe a „bruttó 12 700 000,- Ft” szövegrészek lépnek.

11.) A Szabályzat VI. fejezete VI.10./ pontjában a „nettó 20 millió Ft” szövegrész helyébe a „bruttó 12 700 000,- Ft” szövegrész lép.

12.) A Szabályzat VII. fejezete VII.5./ pontja az alábbiak szerint módosul:

„A szerződés módosítására, megszüntetésére, felbontására, a felmondási és elállási jog gyakorlására az adott (köz)beszerzési eljárás megindítására jogosult, V. fejezetben megjelölt döntéshozó rendelkezik hatáskörrel. A szerződést olyan módon kell módosítani, hogy az megfeleljen a Kbt. 141. § -ban foglaltaknak”


13.) A módosítás a Közbeszerzési Szabályzat egyéb rendelkezéseit nem érinti.

